AVASTUSRETKED JUMALA SÕNAS
Tere, olen Rory Kaye.
Uurime täna koos Jumala sõna.
Esmalt vaatame Matteuse 15:30-32.
Tänases saates jätkan rääkimist
Jumala sõnas kirjeldatud tervenemiste ja imede osas.
Eelmises saates lugesime,
kuidas Jeesuse juurde toodi erinevaid inimesi -
nii halvatuid, pimedaid, kurte kui tummasid.
Ta tervendas need kõik ja inimesed tõid au Iisraeli Jumalale.
Peale seda kutsus Jeesus Matteuse 15:32 jüngrid enda juurde.
"Aga Jeesus kutsus oma jüngrid enese juurde ja ütles:
"Mul on rahvast hale, sest nad on juba kolm päeva
minu juures viibinud ja neil ei ole midagi süüa.
Ma ei taha neid söömata ära lasta, et nad teel ei nõrkeks."
Pärast seda kirjutatakse,
kuidas Jeesus paljundas pisut toitu tuhandetele meestele,
lisaks naised ja lapsed, mis teeb umbes 20-40 tuhat in.
Seega 4000 meest, lisaks sama palju naisi
ning peale selle palju lapsi, mis teeb suure rahvahulga.
Vähemalt 10-15 tuhat inimest.
Seal oli niivõrd palju inimesi, kuid väike hulk toitu paljunes.
Olen seda USA-s näinud.
Kord olin Minnessotas koos prohvetliku mehe Arthur Katziga.
Meil oli valmistatud 20-25 inimese jaoks Chilli con Carne.
Algselt tegime 20 inimesele, kuid valmistasime igaks juhuks lisa.
Järsku saabus mitu bussitäit inimesi ja pidi me toitma lisaks 180 inimest.
Meil polnud piisavalt toitu ega aega minna poodi.
Mina serveerisin köögis sööki ja kui võtsin suure lusikaga toitu,
nägin, kuidas äravõetud osa tuli koheselt potti tagasi.
Seega sellest toidust, millest pidi algselt
jätkuma 20-25 inimesele, sai u 200 in söönuks.
Mul on Mosambiigis sõpru,
kes on näinud 65 eri korral, kuidas toit paljuneb.
Jumalamees nimega Gösta Örman,
lahkus paari aasta eest Issanda juurde.
Ta läks mitu aastat tagasi Ida-Koreasse jutlustama
ja Jumal tegi seal ime riisiga.
Seal oli kaks 50 kg kotti riisi,
mis paljunes iseeneslikult, kui nad jagasid inimestele.
Lõpuks said nad selle riisiga toita umbes 20 000 inimest.
Vapustav!
Lõpuks sai 100 kg riisist 20 tonni.
Need juhtumid on hämmastavad, mida on raske mõista.
Jumal lõi kogu universumi.
Sina oled vaid üksainus inimolend - kuidas saaksidki seda kõike mõista?
Seda on võimalik mõista,
kui õpime Teda tundma kui Jumalat, kes teeb tähelepanuväärseid imesid.
Viimases saates rääkisin, et Jeesus ei saanud
rahva uskmatuse tõttu teha oma kodukohas palju imesid.
Ta tervendas seal vaid mõned haiged.
Kas olete märganud, et teenistustel
saavad haiged terveks või inimestel kaob valu.
Imed nagu kellegi käe kasvamine, surnute ülestõusmine,
uue silmamuna teke, pole nii väga levinud.
Jumal tahab kogudustes taastada apostelliku teenistuse.
Kui tulevad esile apostlid, on neil ka apostellik meelevald,
millega käib kaasas apostlile vastavad imed.
Mõned on kutsutud apostliks.
Olen rajanud kogudusi ja teeninud mitmetes maades.
Mul on selleks vastav and.
Ma ei kutsuks end apostliks,
kui mind ei valiks Püha Vaim ega antud linna juhtkond.
Kui keegi on kutsutud apostellikuks juhiks,
nagu juhtus Antiookias, kus Püha Vaim kinnitas linna juhtidele,
siis on sellel isikul apostellik autoriteet.
See on minugi igatsus juhtide osas üle maailma.
Prohveteerin teile, mida Jumal räägib:
"Minu tahe on, et Minu teenijad ja sulased
ei teeniks vaid oma kogudust, vaid need, kes on kutsutud
kas ülelinnalisteks või rahvuslikeks juhtideks,
leiaks üksteist üles ning otsiksid koos Jumalat,
mis on Jumala tahe iga koguduse, linna ja riigi osas."
Kui tuleme sel viisil kokku, siis Püha Vaim - isegi meie ajal -
määrab apostleid, kellele anda apostellik meelevald.
Kui Püha Vaim ordineerib kedagi, siis võib oodata suuri imesid.
Jumal on niivõrd kaastundlik.
Ta ei hooli üksnes inimeste tervendamisest.
Lugesime ennist, kuidas Jeesus tervendas ja vabastas inimesi.
Jumal tahab ka inimesi toita.
Jumal hoolib nii väikestest kui ka suurtest vajadustest.
See on niivõrd imeline.
Matteuse 19:2.
"Ja talle järgnesid rahvahulgad, ning ta tegi nad seal terveks."
Matteuse 21:14: "Pühakojas astus ta juurde
pimedaid ja jalutuid ning ta tegi nad terveks."
See toimus Jeruusalemma templis.
Üle Iisraeli olid erinevad sünagoogid, kuid tempel asus Jeruusalemmas.
Jeesus teenis seal nii tihti kui võimalik.
Markuse evangeeliumis räägitakse,
et Jeesus ei saanud teha imesid oma kodulinnas Naatsaretis.
Markuse 6:5: "Ja ta ei saanud seal teha ühtegi vägevat tegu
peale mõne põdeja tervendamise, kui ta oli pannud käed nende peale."
Vaatame Markuse 6:14: "..ja ajasid välja palju kurje vaime
ja võidsid paljusid haigeid õliga ja tegid nad terveks."
Siin on kirjas, et nad ajasid välja vaime ja võidsid õliga.
Seega "nad ajasid" viitab, et jüngrid tegid neid tegusid.
Jeesus ei teinud seda üksi vaid Ta tegi ees midagi
ning kutsus jüngreid tegema, mida nad olid näinud.
Seega ajasid jüngrid kurje vaime välja ja võidsid õliga.
Ma ei ole lugenud, et Jeesus võidis inimesi õliga.
Milleks on vaja võida õliga?
Templis võiti nii preestrit kui kõike pühitsetavat õliga.
Kui saatan on kedagi rünnanud või kellelgi on teatud haigus,
siis käte peale panemine koguduse vanemate poolt -
sel juhul Jeesuse jüngrite puhul - ning inimese õliga võidmine
oli viis eraldada inimest kui Jumalale pühitsetut.
Sellele järgnes tervendab vägi.
Olen nii põnevil.
Markuse 6:14-15: "ja ajasid välja palju kurje vaime
ja võidsid paljusid haigeid õliga ja tegid nad terveks.
Ja kuningas Heroodes sai kuulda -
Jeesuse nimi oli ju saanud juba tuntuks -, et öeldi:
"Ristija Johannes on üles äratatud surnuist
ja seepärast toimivad tema kaudu imeväed."
See oleks tekitanud kuningas Heroodesele probleeme,
kuna ta vastutas Ristija Johannese pea maharaiumise eest.
Ta ei soovinud seda teha, kuid teda manipuleeriti selleks
ning ta sooritas selle kurja teo ja lasi Johannese pea maha võtta.
Usun, et ta kartis, et Ristija Johannes võiks surnust üles ärgata.
Siiski tegid neid tegusid Jeesus koos oma jüngritega.
Vaatame Luuka evangeeliumit.
Oleme vaadanud Matteuse ja Markuse evangeeliumit.
Loeme järgmised 10 min Luuka ja Johannese raamatuid.
Luuka 4:40: "Aga kui päike oli loojunud, tõid kõik,
kellel oli mitmesugustes tõbedes haigeid, need tema juurde.
Ja Jeesus pani oma käed igaühe peale nendest
ning tegi nad terveks."
Selles kirjakohas pani Jeesus inimestele käed peale.
Teisel korral ütles Jeesus: "Mine!",
et pidalitõbised läheksid end preestrite juurde näitama
ning teel preestri juurde said inimesed terveks.
Kord, kui Jeesus kohtas sünagoogis kuivanud käega meest,
käskis ta mehel oma käsi välja sirutada.
Seega ei pannud Jeesus alati käsi inimestele peale.
See sõltus olukordadest.
Siin öeldakse, et kui päike loojus -
seega üks päev hakkas lõppema ning uus päev algama.
Piibli kohaselt lõppeb päev õhtuga ning uus algab ka õhtuga.
"kellel oli mitmesugustes tõbedes haigeid, need tema juurde.
Ja Jeesus pani oma käed igaühe peale nendest
ning tegi nad terveks.
Aga kurjad vaimudki läksid välja paljudest,
ise kisendades: "Sina oled Jumala Poeg!"
Ja tema sõitles kurje vaime ega lasknud neil rääkida,
sest nad teadsid, et tema on Messias."
Jeesus tahtis Iisraelis aidata nii palju inimesi kui võimalik,
sest Ta hoolis inimestest.
Ta hoolis nende toidust ja samamoodi hoolib Ta sinust.
Ta tahab aidata võimalikult paljusid inimesi.
Mitte keegi polnud Temast targem.
Ta teadis, et kui deemonid kuulutavad kõigile, et Ta on Messias,
siis tahavad inimesed Teda kuningaks kroonida
ning see muudaks lõpptulemust, kus Teda peaks lõpuks risti löödama.
Mõni päev enne risti hüüdsid inimesed:
"Hoosianna Taaveti Pojale!"
Hoosianna tähendab tõlkes "Päästa meid, Jumal!".
Inimesed hüüdsid Teda Messiaks ning ülistasid Teda,
kuid Jeesus teadis, et kui Ta laskus Õlimäelt
ning tõusis Jeruusalemma, oli Tema tee lõpp käes.
Seetõttu käskis Ta nendel vaimudel vaikida.
Luuka 5:12-13.
Selle loo jutustab meile arst Luukas.
Luukas reisis ka apostel Paulusega.
Paulusel ei olnud midagi arstide vastu,
pigem vastupidi, sest reisis ühega suurema osa oma teenistusest.
Alguses reisis ta Barnabasega.
Neil tekkis terav lahkarvamus Johannese üle, keda hüüti Markuseks.
Tema kirjutas Markuse evangeeliumi
ning reisis apostel Peetrusega kuid oli samas Barnabase sugulane.
Pauluse teenistuse lõpus
kiitis viimane Markust, milliseks jumalameheks ta oli saanud.
Esimesel misjonireisil jättis Markus nad maha.
Juhtunu riivas Paulust
ja seetõttu oli neil Barnabasega äge sõnavahetus,
mille tagajärjel läks Paulus Siilasega ning Barnabas Markusega.
Ühel hetkel liitus Luukas meeskonnaga.
Luuka kirjutas meile Luuka evangeeliumi 5:12-13.
"Ja see sündis, kui Jeesus ühes linnas viibis, vaata,
seal oli mees üleni täis pidalitõbe."
"Ja kui ta nägi Jeesust, langes ta silmili maha ja anus teda:
"Issand, kui sa tahad, siis sa võid mu puhtaks teha!"
Pidalihaigetel on juba see kohutav bakteriaalne haigus,
kus nende sõrmed kaotavad tundlikkuse.
Nad löövad end sageli ära
nende sõrmed murduvad või kukuvad ära,
lisaks moondub nägu.
Sel juhul kukuvad nii paljud kehaliikmed ära.
Kuna see oli bakteriaalne haigus, pidi nende ees hüüdma:
"Roojane, roojane!", et inimesed annaksid teed.
Nad olid niivõrd tõrjutud.
"Ja kui ta nägi Jeesust, langes ta silmili maha ja anus teda:
"Issand, kui sa tahad, siis sa võid mu puhtaks teha!"
Mitte vaid tervendada, vaid teha täiesti puhtaks.
Teda oli terve elu tembeldatud ebapuhtaks.
"Ja Jeesus sirutas käe välja,
puudutas teda ja ütles: "Ma tahan, saa puhtaks!"
Tahan hetkeks palvetada.
Jumal ütleb nii paljudele teist:
"See on Minu tahe, et te saaksite terveks."
Kui oled pornograafia sõltuvuses, saa terveks, Jeesuse nimel.
Kui sul on nahaprobleeme, siis Jumal tahab sind aidata.
Igal pühapäeval, kui lähen koju Rootsi, Göteborgi,
et olla oma rootslasest naisega ega ole misjonireisidel.
Reisin u 130 päeva aastas.
30 nendest päevadest olen Soomes või Norras.
Keskmiselt 10 päeva olen USA-s, et külastada oma isa ja peret
ning jutlustada seal või teha mõni saade.
Ülejäänud 90 päeval olen misjonireisidel teistes riikides.
Kui olen kodulinnas Göteborgis,
siis jutlustan ühes suurimas ostukeskuses Nordstan.
Selle kauplusteketi omanik tuli kord minu juurde ja ütles:
"Kas tead, miks meie turvatöötajad on alati sinu ümber, kui jutlustad?
Meile meeldib, et jutlustad."
Ei tea.
"Statistika kohaselt pühapäeviti, kui räägid Jumala riigist,
kutsud inimesi meelt parandama ning kuulutad evangeeliumit,
siis vägivaldse kuritegevusemäär langeb igal korral nullini.
Samuti langeb poevarguste hulk, mistõttu neile meeldib, kui jutlustad."
Kõigi nende aastate jooksul olen kuulutanud evangeeliumi
Göteborgi kesklinna peamises ostukeskuses.
Seal on kuppellagi, et heli kanduks edasi
ning saaksin ilma valjuhääldajata jutlustada 500-600 inimesele.
Räägin valjul häälel ning see kuppel kannab selle edasi.
Kõigi nende aastate jooksul on vaid üks pood esitanud kaebuse.
Selle ostukeskuse direktor ütles: "Pood, kes esitas sinu osas kaebuse
lõpetas tegevuse 2 kuud pärast kaebekirja.
Mõistsime sel hetkel, et Jumal on kuidagi teiega.
Oleme õnnelikud, kui kuulutate evangeeliumi."
Kui kõnelesin seal nelja kuu eest,
tuli meie juurde naine, kellel oli ekseem üle kogu näo.
Ta ütles, et see lööve on üle kogu ta keha.
Tema sõnul nimetavad ta lapsed teda vahel koletiseks.
Seepärast oli ta tõrjutud nii laste kui teiste inimeste poolt.
See on tõeliselt kurb.
Ta oli niivõrd ahastuses.
Ütlesin talle, et usun, et selle taga on vaimud
ja kui ta laseb, tahaksin käskida seda ebapuhast vaimu.
Loomulikult on tegemist füüsilise probleemiga,
kuid ütlesin, et pean käskima sellel vaimul lõpetada sinu rõhumine.
Ütlesin, et usun, et Jumal teeb ta naha täiesti valgeks.
Ta ütles, et tal ei ole selle jaoks nii palju usku.
Kas sul on väheke usku? - Jah.
Kas usud, et Jeesus on täna sama nagu aastaid tagasi Iisraelis?
Ta vastas jaatavalt.
Küsisin temalt, kas ta teab, et Jeesus küsis Piiblis
nii paljudelt inimestelt, kas nad usuvad.
Mõned vastasid, et usuvad vähe, teised, et nad küll usuvad,
kuid palusid, et Jeesus aitaks nende uskmatust.
Miks ütles Jeesus seda inimestele?
Usun, et peamine põhjus on meid julgustada,
et Ta austab meie usku, kui tahes väike see ka on.
Ta küsib meilt, et kui terveneme, siis see suurendab ka me usku.
Küsisin seega, kas tal on usku, et Jumal tahab teda tervendada.
"Arvan, et Ta tahab."
Ütlesin, et palvetan tema eest.
Tänasin Jumalat, et Ta õnnistab seda naist.
Ma ei maini igaks juhuks ta nime,
et see ei riivaks tema lapsi, kes võivad seda vaadata.
Palusin, et Jumal õnnistaks teda.
Seejärel küsisin, kas võin selle vaimuga rääkida.
Ta ütles, et on kristlane ning kuidas vaim võib teda mõjutada.
Ütlesin, et usun, et sel juhul on tegemist
rünnakuga tema vastu ega oma mingit seost
tema suhtega Jumalaga, sest see rünnak on tema kehale.
Saatan ründab juhul, kui tal on selleks võimalus.
Jumal tahab, et meil oleks usukilp, et kui meile tuleb rünnak,
siis seisaksime kuradile vastu ning ta peab põgenema.
Sa pole arvatavasti
osanud sellele vastu seista või pole olnud selles edukas.
"EI, keegi pole seda mulle enne rääkinud."
"Usun, et hetkel, mil said ristitud ning andsid oma elu Jumalale,
oleks pidanud keegi selle asja sinu pealt ära ajama,
kuid teeme seda siis praegu."
Palvetasime koos Jeesuse nimel
ja ta sai Püha Vaimuga täidetud ning julgustatud.
Peale seda rääkisin vaimuga
ning käskisin sellel ebapuhtal vaimul selle naise kehast lahkuda
ega mitte kunagi tagasi tulla Jeesuse nimel.
Järgmisel päeval ta ei julgenud peeglisse vaadata,
kuna ta ei olnud seda kaua ega teinud.
Ülejärgmisel päeval
ta vaatas hommikul peeglisse ning ta nägu oli täiesti valge.
Olen teda kohanud paari nädala tagant
ning ekseemist pole jälgegi.
Jeesus on seesama eile, täna ja igavesti.
Vaatame teist kirjakohta.
Luuka evangeeliumi 5:13: "Ja kohe lahkus pidalitõbi temast."
Selleks on vaja ime, et saada pidalitõvest hetkega terveks.
Ravimil on samuti oma toimeaeg.
Siinkohal oli tegemist imega.
Luuka 6:17-19:
"Ja kui Jeesus oli tulnud koos nendega mäelt alla,
peatus ta lagedas paigas; seal oli suur hulk tema jüngreid
ja väga palju rahvast kogu Juudamaalt.."
Iisraelil on 12 suguharu, millest igaüks asus kindlal piirkonnal.
Üldiselt oli riik jaotatud kaheks:
Lõunakuningriik pärast Saalomoni ning Põhjakuningriik.
Lõunakuningriiki nimetati Juudamaaks ning Põhjakuningriiki Iisraeliks.
Iisrael oli kui hajutatud sadu aastaid enne Juudamaa -
sellest paigast tuleneb ka juutide rahvuslik nimetus.
Nad elasid siiani Iisraelis, Jeruusalemmas.
Seda ümbritses sajandite vältel Juudamaa,
seda hetkeni, mil assüürlased hajutasid Põhjakuningriigi.
Sel ajal rünnati juute Paabeli kuninga poolt,
pagendati nende kodumaalt Paabeli vangipõlve
ning hiljem naasis neist vaid väike jääk Iisraeli.
See jääk paljunes ning seda nimetataksegi juutideks.
"ja väga palju rahvast kogu Juudamaalt
ja Jeruusalemmast ning Tüürose ja Siidoni rannikualalt."
Tüüros ja Siidon asub põhjarannikul, Haifast edasi kuni Liibanonini.
"Nad kõik olid tulnud teda kuulama ja saama paranemist oma haigustest."
Tulid kuulama Jumala sõna ning saama tervendatud.
"Ja terveks said ka need, keda rüvedad vaimud piinasid.
Ja igaüks rahvast püüdis teda puudutada,
sest temast läks vägi välja ja parandas kõik."
Luuka 8:36: "Ja pealtnägijad kuulutasid neile (mis oli juhtunud
ning kuidas jüngrid tervendasid tõbedest).."
Loen teile viimase osa.
Luuka 9:2: "ning (Jeesus) läkitas nad
kuulutama Jumala riiki ja parandama haigeid."
Jumal ütleb: "Läkitan siiani oma rahvast
Jumala riiki kuulutama ning haigeid parandama."
See tähendab nii sind kui mind siin Soomes.
Viimased 6 aastat, mil olen külastanud Soomet,
olen näinud nii palju imesid ja tervenemisi.
Leian, et meil on aeg
hakata neid arhiveerima ning inimestele rääkima
ja tegema neid tegusid ka uskmatute ees.
Nelja aasta eest jutlustasin Turku linna keskväljakul.
Seda korraldasid pea kõik sealsed kirikud.
Neil on ühine palveliikumine.
Erinevad usuliikumised teevad koostööd.
Neil oli keskväljakul koosolek.
Minu juurde tuli hästiriietatud 65. eluaastates mees,
kes ütles, et palvetasin eelneval õhtul tema eest kirikus.
Tal oli südamerike, mistõttu ta ei tohiks haiglast lahkuda,
kuid Jumal tervendas ta südame ning tal oli ka vastav arstitõend.
Palusin tal lavale tulla ning ta rääkis enda loo.
Eelmisel aastal kohtusime mehega, kelle terve parem pool oli täis vähki.
68-aastane pikakasvuline ja nägus mees.
Püha Vaim tegi hämmastava ime tema kehas Jeesuse nimel.
Praegu pole jälgegi vähist.
Kohtusin tema ja ta abikaasaga oma viimasel külaskäigul Soome,
mis oli umbes 3 kuud tagasi ning siiani pole jälgegi vähist.
Luuka 9:6: "Nii nad läksid välja ja käisid mööda külasid,
kuulutasid evangeeliumi ja tegid haigeid terveks kõikjal."
Seda ei teinud ainult Jeesus vaid ka Tema jüngrid.
Nad tegid sama, mis Jeesus ja isegi rohkem,
kuna neid oli arvuliselt rohkem ning nad jõudsid enamate inimesteni.
Täna on jüngreid veelgi rohkem.
Jeesus ütles Johannese 14:12,
et Temasse uskujad teevad samu ja isegi suuremaid tegusid kui Tema.
See tähendab, et jüngrid jõuavad enamate inimesteni.
Mitte mõju vaid hulga poolest.
Luuka 13:10-14.
Minu kirjakohad hakkavad lõppema.
Üks naine tuli Jeesuse juurde.
"Ja Jeesus oli õpetamas ühes sünagoogis hingamispäeval.
Ja vaata, seal oli naine,
kel oli haiguse vaim kaheksateist aastat."
Haigeks tegev vaim
varastab inimeselt võime täiel määral funktsioneerida.
Haiguse vaimu tõttu
käis see naine küürus ega saanud end sirgeks ajada.
Minulgi oli neli kahjustada saanud seljalüli,
mille tõttu ma ei saanud end sirgeks ajada.
Olen nii tänulik mind aidanud kahe jumalamehe eest.
Ma ei suutnud klaasi tõsta ega sirgelt seista.
Pärast tema palvet sain terveks ja võisin klaasi tõsta,
sest valu oli täiesti läinud.
Mõne aasta pärast vigastasin end taas.
Ma jutlustasin Kesk-Aasias.
Televiisori kaudu on võimalik näha, kui paljud kodud saavad signaali.
Meil oli võimalus jutlustada ning jõudsime 55 mln koduni.
Tavaliselt vaatab enam kui üks inimene.
Seega jõudsime u 90-100 mln inimeseni.
Mõni hetk pärast seda, kui jutlustasin Kesk-Aasias,
mis on viies suurim moslemiriik maailmas.
Juhtunu oli nii väeline ning nii paljut juhtus.
Pärast seda sain taas pihta ning üks mu seljalüli sai kahjustada.
Ma ei suutnud püsti tõusta.
Üks õnnetus teise järel.
See alaseljavalu oli kohutav.
Mees nimega Charles Ndifon
ja ta koostööpartner teenisid mind 10 aasta eest.
Ta ütles mulle, et tegemist
ei ole üksnes füüsilise tervenemisega, sest mul on vaja vabastust.
Olin täisajaga teenistuja,
kes püüab olla Jumalale kõigiti meelepärane
ning hoida Jumala ees oma südametunnistus puhtana,
tuli siiski vaimne rünnak minu füüsilise keha vastu.
Charles ütles, et tahab käskida sel vaimul kaduda mu kehast.
Kui ta tegi seda, tabas mu alaselga soojus või elekter.
Poole minuti pärast tuli muutus
ning röntgenistki on näha, kuidas mu alaselg on terve.
See vaim lahkus.
Täna hommikul käisin jõusaalis ning olen täiesti terve.
See seis on kaua aega olnud.
Pärast seda reisisin Charlesiga kahe aasta vältel.
Käisin temaga mitmel reisil,
sest tahtsin õppida tervenemisest võimalikult palju.
Tahan, et teaksid, et sa ei pea kõike ise tegema.
Võid õppida teistelt, kes on sinust eespool.
Minulgi oli see võimalus.
Jätkame.
"Teda nähes kutsus Jeesus ta enese juurde ja ütles talle:
"Naine, sa oled lahti oma haigusest!"
Seega just sel hetkel kuulutas Jeesus selle naise vabaks.
"Ja ta pani käed tema peale
ja otsekohe ajas naine enese sirgeks ja ülistas Jumalat."
Sünagoogi ülem ärritus sellest
kuna Jeesus tervendas hingamispäeval.
Ta ütles rahvahulgale:
"Kuuel päeval võib tervendada, aga ärge tulge hingamispäeval!"
Olen isegi juut ning austan,
mida Jumal on öelnud minu rahvale Vanas Testamendis.
Sama tegi ka Jeesus, kes koostas seaduse.
Jumal ütleb: "Mina olen hingamispäeva Isand.
Tahan teenida oma rahvast igal päeval ja igal viisil."
Lõpetame palvega.
Jumal, Sa tead igaüht, kellel on mõni haigus
ja kes mõtleb, kas selle taga võiks olla deemonlik rünnak.
Jeesuse nimel tahan rääkida usus, et Sa tood neid kokku inimestega,
kes saavad neid teenida ja edastada Jumala väge,
samuti eristada selle tekkepõhjus ning vabastada need."
Jeesuse nimel, olge vabad, kui oled mingil viisil seotud.
Palun nende pärast, kes vajavad tervenemist,
et Jumal puudutaks sind ning tervendaks su keha, aamen.
Tõlge: Mailis Mägi